
Trafodwch bwysigrwydd ac effeithiolrwydd datblygu Asesu ar gyfer Dysgu ar draws yr ysgol gynradd, gan gynnwys dadansoddiad beirniadol o weithrediad personol strategaeth Sgiliau un strategaeth asesu ar gyfer dysgu ar Brofiad Dysgu Proffesiynol. 










Yn y traethawd yma, cyfeirir at beth yw Asesu ar gyfer Dysgu a’i bwysigrwydd gyda damcaniaethau i gefnogi. Yn ychwanegol, trafodir un dull o AagD a chyfeirio at brofiad personol o’r dull ar waith yn ystod Profiad Addysgu Proffesiynol.
 ‘Assessment for learning is the process of seeking and interpreting evidence for use by learners and their practitioners to decide where the learners are in their learning, where they need to go and how best to get there.’
                 (Assessment Reform Group, 2002, dyfynnwyd yn Llywodraeth Cymru, 2013, p.6).
Datgana Llywodraeth Cymru (APADGOS, 2013, p.6), defnyddir AagD er mwyn defnyddio’r wybodaeth o’r dysgu a’r asesu er mwyn gwella’r dysgu yn y dyfodol. Yn ogystal, adroddir dylai gefnogi disgyblion i ddod yn ddysgwyr annibynnol a hefyd gwelir yr asesu yma’n wahanol i asesu mwy ffurfiol megis profion ac asesiadau. Pwysleisia Black a William (1998, p.12-13) yr un safbwynt gan nodi bod rhoi prawf neu asesiad ar ddiwedd tymor/bloc yn wastraff amser a does dim amser i asesu’r canlyniadau a'i wella. Dyma’r asesu crynodol. Gwelir beth ddyweda Llywodraeth Cymru yn allweddol iawn a dylem wneud yr asesu pryd mae’r wybodaeth dal yng nghof y plant gyda digon o amser i weld beth sydd angen gwneud i gynyddu’r dysgu cyn symud ymlaen. Ehanga Cambridge Assessment International Learning (dyddiad anhysbys) hyn gan nodi taw AagD yw ffordd o sicrhau adborth a defnyddir i wella perfformiad y plant ac i sicrhau eu bod y plant yn cymryd rhan yn fwy yn y dysgu ac o ganlyniad yn cynyddu eu hyder gyda beth ddylent nhw ddysgu. Pwysleisir hefyd bod ei bwrpas yw sicrhau bod plant yn gwybod ble maent nhw nawr a ble maent nhw am fod o ran eu dysgu a sut gallent nhw gyrraedd yna. I ychwanegu at hyn, cytuna Clarke (2008) gyda’r farn yma gan ddatgan tyle’r asesu caniatáu’r plant i adnabod ble ydynt o ran eu cyrhaeddiad a beth sydd angen gwneud i wella. Dyma’r asesu ffurfiannol. Yn ychwanegol gan Black a William (1998, p. 3-4), argymhellir bod AagD yn codi safonau, yn enwedig ar gyfer y plant sydd ar lefel is. Yn ogystal ag hyn, maent yn sicrhau bod y plant yn derbyn mwy o gyngor ac adborth sydd yn arwain atyn nhw yn cymryd mwy o gyfrifoldeb. Ar y llaw arall, dywedir gall AagD achosi effaith negyddol ar blant pryd rhoddir allan marciau a lefelau lle welir plant yn cymharu canlyniadau ei gilydd. Yn ogystal, beirniadir bod yna gormod o bwyslais ar asesiadau yn lle ar y dysgu ei hun. Gwelai Wiliam (2002, p.59) yn cytuno gyda’r safbwynt yma gan ddatgan dydy AagD ddim ond yn digwydd o ddydd i ddydd neu bob awr, ond yn drefn o ddysgu sydd yn digwydd trwy’r amser.
Cyhoedda Grŵp Diwygio Asesu (2002) 10 egwyddor Asesu ar gyfer Dysgu i sicrhau bod yr arfer yma yn effeithiol. Esbonnir y pwysigrwydd o awgrymu’r 10 egwyddor yma yw sicrhau bod yr ansawdd ar gyfer y profiadau sydd yn angenrheidiol i lwyddo yn yr amcanion dysgu yn ddiogel. Nodir taw’r 10 egwyddor yw: ‘rhan o gynllunio effeithiol; canolbwyntio ar sut mae myfyrwyr yn dysgu; canolog i arferion yn yr ystafell ddosbarth; sgil proffesiynol allweddol; sensitif ac adeiladol; yn meithrin symbyliad; hybu dealltwriaeth o amcanion a meini prawf; helpu dysgwyr i wybod sut i wella; datblygu’r gallu i hunanasesu; cydnabod pob cyrhaeddiad addysgol.’
Dadansodda Black a Wiliam (1998) bod pedwar elfen wahanol o AagD. Un yw rhannu meini prawf gyda dysgwyr. Mynega Kerry (1999), p.1), wrth greu meini prawf llwyddiant, dylem feddwl beth ydym ni eisiau’r plant dysgu o’r wers ac iddyn nhw ddeall beth sydd angen gwneud i symud eu dysgu ymlaen. Rhanna Grigg (2010, p.245) yr un farn ond yn ychwanegu taw’r plant sydd yn creu’r meini prawf a’r deilliannau dysgu. Gydag un gwneud ei brofiad addysgu yn y meithrin, gwelwyd yn anodd iawn i wneud hyn. Roeddwn yn esbonio’r dasg i’r plant ac yn dweud wrthynt beth sydd angen gwneud, ond gan fod nhw mor ifanc doedd dim fel petai restr gwirio i helpu nhw wybod beth sydd angen gwneud. Felly, rhaid cyfeirio yn ôl at Brofiad Addysgu Proffesiynol cyntaf i sôn am yr elfen yma. Wrth addysgir dosbarth cymysg o flwyddyn 4 a 5, y plant oedd yn creu’r meini prawf. Wrth wneud tasg ysgrifennu dyddiadur, ni ddywedwyd beth oedd angen cynnwys ond rhoddais enghreifftiau o ddyddiaduron allan ac roedd angen i’r plant chwilio am y nodweddion oedd angen cynnwys wrth ysgrifennu dyddiadur ac felly fel dosbarth creom ni feini prawf.
Elfen arall yw’r defnydd o ac ansawdd yr adborth. Pwysleisia Wiggins (2012, p.11) bod ansawdd effeithiol yn cryfhau perfformiad a safonau gwell. Gwelir hefyd bod Hattie (2008, dyfynnwyd yn Wiggins, 2012, p.11) yn cydnabod bod hyn yn un o’r elfennau pwysicaf er mwyn sicrhau llwyddiant. I ychwanegu at hyn, eglura Llywodraeth Cymru (APADGOS, 2010) bod yr elfen yma’n llwyddiannus pryd defnyddir i wella’r gwaith a chymryd y cam dysgu nesaf a bod y plant wedi cwrdd â’r camau nesaf a rhoddir gan yr athrawon. Er hyn, dadleuir bod adborth sydd yn cynnwys marciau yn aneffeithiol. Wrth addysgu’r meithrin, roedd yr adborth i gyd ar lafar. Gwelai’r awdur yn rhoi mwy o adborth ysgrifenedig yng Nghyfnod Allweddol 2 yn ei brofiad addysgu cyntaf. Wrth roi sylwadau ar y gwaith, rhoddir cwestiwn ar ddiwedd y marcio er mwyn i’r plant gwybod beth sydd angen gwneud i wella’r gwaith, ond dal yn sicrhau bod y plant sydd yn gwneud y cyfrifo neu’r ychwanegiad.
Noda Black a Wiliam (1998) taw ansawdd cwestiynau/ siarad yw elfen arall o AagD. Dadleua Llywodraeth Cymru (APADGOS, 2010, p.15) ‘Questioning is the driving force of developing thinking and assessment for learning in the classroom.’ Ychwanegir bod angen ceisio gofyn cwestiynau agored ymhob cyfle sydd ar gael er mwyn arwain at drafodaeth. Gwelai’r awdur yn anodd gofyn cwestiynau a fyddant yn arwain at drafodaeth yn y meithrin gan nad oedd y plant wedi datblygu'r sgiliau yma eto felly roedd rhan fwyaf o’r cwestiynau yn gaeedig. Cytuna Polard (2014) gyda Llywodraeth Cymru gan nodi bod y cwestiynau a ofynnir gan yr athrawon yn elfen hollol allweddol i sicrhau bod AagD yn llwyddiant. Er hyn, beirniada Black a Wiliam (1998) rhai enghreifftiau o gwestiynu gan nodi weithiau mae athrawon yn chwilio am ymateb penodol. O ganlyniad, nid ydynt yn gallu addasu i atebion nid oedden yn disgwyl ac yn ceisio arwain y plant i’r ateb maent nhw eisiau. Elfen negyddol arall gwelwyd oedd dydy’r athrawon ddim yn rhoi digon o amser i’r plant i ateb. Dydyn ddim yn rhoi digon o amser i’r plant prosesu’r cwestiwn a meddwl am ateb. Arweinia hon at blant yn peidio ateb gan eu bod yn gwybod bydd yr ateb yn dod.
Yr elfen olaf yw asesu cyfoedion a hunanasesu. Awgryma The National Foundation for Educational Research (2012) bod asesu gwaith ei hunain a chyfoedion yn arwain at well dealltwriaeth o’r amcanion dysgu a’r meini prawf llwyddiant. Maent yn parhau i ddweud gwelir mwy o welliant pryd cymera’r plant ran yn dysgu ac asesu eu hunain. Gwelir Llywodraeth Cymru (APADGOS, 2010, p.26) yn cytuno gyda’r safbwynt yma gan nodi bod angen i’r disgyblion deall y meini prawf llwyddiant a’i cynhwysir wrth ei greu er mwyn i’r elfen yma gweithio. Datganir hefyd bod yr elfen yma yn allweddol gan weithiau gwelir plant yn fwy tebygol o gymryd sylwadau wrth ei gilydd yn fwy difrifol na sylwadau oddi wrth athro/ athrawes.
Y strategaeth AagD sydd o dan sylw yw hetiau meddwl sydd yn cyd-fynd gyda’r elfen ansawdd cwestiynau. Defnyddir yn yr ystyr wrth/ cyn gofyn cwestiwn a dywedwyd i’r plant i roi eu hetiau meddwl arno yn barod i ateb y cwestiwn. Gwelir un fantais o’r strategaeth yma’n syth gyda’r bod y plant yn aros yn amyneddgar i ateb y cwestiwn ac yn osgoi gweiddi allan. Ymddengys bod Claxton (2002, dyfynnwyd yn Ward, 2012) yn cytuno gyda’r fantais yma wrth gyfeirio at y Building Learning Power gan sôn taw’r amcan y dull yma yw rhoi cyfleoedd i’r plant i wella eu hannibyniaeth a’u hunanddisgyblaeth. Gwelir hyn yn union gyda’r strategaeth yma gyda’r plant yn meddwl ar gyfer eu hunain ac yna naill ai yn rhoi dwylo i fyny neu’n aros i gael eu dewis.
Rheswm arall pam welwyd y strategaeth yma yn un llwyddiannus oedd yr amser a roddwyd i’r plant i feddwl. Gan gyfeirio at y pwynt blaenorol, gan ddaw dosbarth meithrin oedd lleoliad yr awdur, gwelir tipyn o weddi allan a doedd dim cyfle i blant eraill i feddwl am y cwestiwn a’i ateb. O ganlyniad, roedd y strategaeth yma’n caniatáu i bawb meddwl am y cwestiwn gyda’r awdur wedyn yn dewis disgybl i ateb. Beirniada Llywodraeth Cymru (APADGOS, 2013, p.25) am y ffaith rydym ar gyfartaledd ond yn rhoi 0.9 eiliad i blant ateb cyn rhoi’r ateb. Argymhellir os rhoddir o leiaf 3 eiliad ychwanegol, gwelir llawer mwy yn ateb. Felly, cytuna Llywodraeth Cymru gyda’r strategaeth yma gan ei fod yn cynyddu amser meddwl.
I ychwanegu at effeithiolrwydd y strategaeth yma, gwelir y plant yn canolbwyntio ac yn gwrando yn barod i ateb y cwestiynau. Yn ogystal, gwelir y strategaeth yma’n gynnwys pawb gyda phob disgybl yn rhoi eu hetiau meddwl arno ac yn rhoi cyfle teg i bawb meddwl ac ateb. Gan ystyried oedran y dosbarth, gall un credu yn gryf mae’r strategaeth yma yn effeithiol iawn i gael sylw a chanolbwyntied y plant a gwelir hyn yn yr ymarfer.
Er hyn, un peth negyddol a oedd yn amlwg i weld ar adegau oedd rhai plant ddim yn deall y broses ac yn copïo pawb arall yn lle canolbwyntio a meddwl am y cwestiwn, Pwysleisia Cohen (2010, p.391), bod angen i asesu ar gyfer Cyfnod Sylfaen fod yn eang ac nid yn unig ffocysu ar faterion academaidd ond sawl ffactor hefyd gan gynnwys datblygiad cymdeithasol, emosiynol, teimladau, agweddau a gorfforol. Wrth ddweud hyn, gwelir y strategaeth yma’n effeithiol iawn yn enwedig ar gyfer yr oedran yma.
Defnyddia’r awdur strategaethau arall sydd yn ymglymu i’r elfen ansawdd cwestiynau er mwyn sicrhau amrywiad. Un strategaeth arall oedd gofyn i’r gynulleidfa ac eto, defnyddiwyd i osgoi gweiddi allan gan y plant. Yn ogystal ag hyn, defnyddir y dull ffonio ffrind. Gwelir yn aml, plant yn y Cyfnod Sylfaen yn rhoi llaw i fyny ateb ond nad ydynt yn gwybod yr ateb. Felly, roedd y strategaeth yma yn rhoi cyfle i’r plant gofyn am help wrth eu cyfoedion os oedd eu hangen. Un enghraifft o bryd digwyddodd hon oedd pan y plant yn gwneud gêm cysylltu’r gair gyda’r sain ar y bwrdd gwyn rhyngweithiol. Gwelir rhai yn cael yr ateb yn anghywir a dewison nhw rywun a oedd gyda'i llaw i fyny i’w helpu. Pwysleisia Whitford (dyddiad anhysbys, dyfynwyd yn Renwick, 2015), dylem amrywio ein hasesu fel byddwn yn amrywio dysgu a gweithgareddau. Gwelir Sadler (1998, dyfynwyd yn Assessment for Learning, dyddiad anhysbys) yn cytuno gyda’r datganiad yma gan nodi dylai athrawon monitro dysgu’r plant ar bob adeg a dylem gael amrywiaeth o strategaethau yn barod i helpu symud y dysgu ymlaen.
Un nodwedd fe welodd yr awdur yn anodd wrth wneud yr elfen ansawdd cwestiynau yn y meithrin, oedd amrywio’r fath o gwestiynau a gofyn cwestiynau mwy agored. Er ddyweda Polard a Llywodraeth Cymru bod angen ceisio sicrhau cwestiynau agored ar bob adeg posib er mwyn sicrhau trafodaeth gyda’r disgyblion, teimlir ei fod yn anodd gwneud hyn gyda dosbarth meithrin oherwydd nid oes ganddyn nhw'r eirfa eto i gael trafodaeth. Felly, y ffordd ymlaen i ddatrys y rhwystr yma yw’r dull Tacsonomeg Bloom. Argymhella Llywodraeth Cymru (APADGOS, 2010, p.16) bydd creu tabl Tacsonomeg Bloom yn sicrhau amrywiaeth o gwestiynau ac ar gyfer lefelau gwahanol. Nodir bod yna 6 categori sef: Evaluation, Synthesis, Analysis, Application, Comprehension, Knowledge. Gellir un beirniadu bydd cwestiynau yn y categorïau yma yn rhy anodd i ddosbarth meithrin. Ond, ychwanega Llywodraeth Cymru dylem ni ddim osgoi rhoi cyfle i blant ceisio ateb cwestiynau o’r categorïau yma ac mae lefelau'r cwestiynau yn dibynnu ar y cyd-destun a lefel gallu'r plant. Cytuna Mercer a Littleton (2007, p.2) gan nodi dylai ddialog derbyn mwy o sylw gan fod iaith yw un o’r arferion pwysicaf i adeiladu dealltwriaeth.
I gloi felly, credir un bod AagD yn allweddol iawn ar gyfer dysgu’r plant ac addysgu’r athrawon gan ei fod yn dangos i’r plant beth sydd angen gwneud i wella eu dysgu a chymryd y cam nesaf. Yn ychwanegol, maent yn helpu athrawon i wybod beth sydd angen gwella i symud y dysgu ymlaen. Er hyn, beirniada Estyn (2011, dyfynwyd yn Evans, 2011) y rhaglen o AagD gan ddweud does dim digon o dystiolaeth i ddweud bod yr arfer yma yn gwella perfformiad disgyblion. Ond i wrthdroi hyn, cyfeiria’r awdur at sawl ddamcaniaeth a damcaniaethwyr sydd yn profi bod AagD yn bwysig i wella dysgu er ddyweda Donaldson (2015.73) bod angen athrawon gwella asesu.

